Modena

Módena (Mòdna endèla parlàda modenéza) l'è 'na cità italiàna de la regiù de l'Emìlia-Romàgna, che g'ha 184 525 abitàncc (dàto del Desember 2013). El teretóre del cümü de Modena l'òcupa 'na superfìce de 182 km², per 'na densità de 1 014 ab./km². L'è 'l capolöch de la pruvìncia omònima. L'è stàda a pàrter del 1598 e per divèrsi sècoi la capitàl del dücat dei Este ('nfìna a l'anesiù al Regn d'Italia endèl 1859) e l'è 'na cità antìca séde üniverstària e vescuvìl. Del 1947 la cità l'è deentàda apò séde de l'Académia Militar de l'Ezèrcit e de l'Arma dei Carabiniér. El Dòm, La Tór Cìvica (Ghirlandìna) e la Piàsa Grànda de la cità i è stàde deciaràde patremóne de l'Umanità de l'UNESCO. El cümü de Mòdena 'l cunfìna coi cümü de Bastiglia, Bomporto, Campogalliano, Carpi, Casalgrande (RE), Castelfranco Emilia, Castelnuovo Rangone, Formigine, Nonantola, Rubiera (RE), San Cesario sul Panaro, Soliera, Spilamberto. Persunalià nasìde a Mòdena Luciano Pavarotti, Cantànte de òpera. Enzo Ferrari, fondadùr de la Scuderia Ferrari. Paolo Ruffini, matemàtich. Niccollo dell Abbate, pitùr manierìsta. Cità 'nzemelàde Linz, Austria Londrina, Brazìle Novi Sad, Sèrbia Saint Paul, Stàti Ünìcc Riferimèncc